聖誕前一星期去深水埗買聖誕樹同裝飾，買完都差唔多六點，於是就行去劉森記醫肚。由於時間尚早，人唔多，揀咗個角位，可以放置我棵樹。麵食款式多，睇到眼花花。最後決定要牛筋撈麵。牛筋撈麵，配清湯。腩汁下得很多，足夠浸到d麵，麵下有2條青菜墊底。幼麵係竹昇麵，好幼，亦十分爽口彈牙，而且係無鹼水，非常好！牛筋份量頗多，炆得淋又入味，真係好味。食完麵，飲埋啖湯，好滿足~不得一提劉森記嘅招牌酸蘿蔔，真係好開胃，食緊麵時一齊食又得，食完麵之外難難飽膩感都得~